tomron87/hebrew-wikipedia-sentences-corpus huggingface dataset:
כשהתמקדו בשיחות בגזענות המערכת או בכך שיש בכלא הרבה אנשים לא אלימים, זה לא הצליח לגרום לשינוי דעה יציב, והאנשים איתם שוחחו המשיכו לדבר על הפחד מפני שחרור אנשים אלימים לקהילה.
לכן הוחלט לשנות את מוקד השיחות ובמקום זה לדבר על מי אשם פחות, ועל כך שהענישה היא לא פתרון יעיל והיא רק מנציחה את הפגיעה שהיא מנסה לפתור.
רוב האנשים איתם שוחחו האמינו שבני אדם הם "טובים או רעים" וכי ענישה פועלת.
תסריט השיחות עוצב כדי לשנות את התפיסה הזו.
נעשה שימוש בשני סוגי סיפורים.
הראשון נועד לשבור את התפיסה שאנשים שבכלא הם רעים ומסוכנים, על ידי שאלה על אדם קונקרטי שהם מכירים אשר נכלא.
בשני בן השיח התבקש לשתף בחוויה בה הוא עצמו הזיק למישהו, כדי להדגיש שכל אחד עלול לפגוע ושדיכוי וענישה כגון כליאה, רק גורמים ליותר פגיעה ומחזקים מעגל של טראומה ובמקום זה אנשים צריכים תמיכה וטיפול כדי שיחושו תקווה ויעשו שינוי.
יישום זה של דיפ קאנבסינג, התמקד ברגשות ובהבנה שמערכות דיכוי נשענות על סיפורי פחד והוביל להצלחה של שינוי תפיסתי.
בשנת 2014, פורסם מאמר מאת מייקל ג'יי לאקור, "כשמגע משנה דעה", המראה שדרך זו יכולה לשנות דעות.
אך המאמר נמשך בחזרה בשנה שלאחר מכן בשל זיוף נתונים.
מחקר של קאלה וברוקמן מאוניברסיטת ייל, שפורסם ב-2016, מצא כי לשיחות של עשר דקות בשיטה זו בנושאים הקשורים לטרנסג'נדריות הייתה השפעה על עמדות.
בשנת 2017, פרסמו קאלה וברוקמן מחקר נוסף שסיכם 49 עבודות שדה.
המחקר מצא כי שיטות מסורתיות כמו מודעות בטלוויזיה, שיחות טלפון קצרות או שיחות קצרות בפתח הבית בבחירות הכלליות בארצות הברית היו בעלות השפעה אפסית על שינוי דעת הבוחרים או הצבעה בבחירות.
לעומת זאת בשישה מחקרים שלהם הם מצאו כי קאנבסינג מעמיק נמצא כבעל השפעות מדידות.
הם מצאו שמרכיבי מפתח ליעילות השיחה הם שיתוף הדדי בסיפורים וחוויות אישיים ופגיעים (vulnerable story) ומתן כבוד לאדם איתו משוחחים.
כשהשיחה כללה רק מידע עובדתי לא היה שינוי עמדות.
כאשר הסיפור האישי היה אותנטי פגיע ותואר בפתיחות הוא נמצא כמשפיע.
שיתוף ברגשות של הפעיל בנוגע להשלכות הקשורות לנושא נמצא אף הוא כמשפיע.
באחד הניסויים שערכו במישיגן, צפון קרוליינה ופנסילבניה, נבדקה ההשפעה של "נרטיבי סולידריות" על שינוי עמדות לגבי הכללת מהגרים חסרי מסמכים בתוכנית בריאות אוניברסלית.
נעשה שימוש בקאנבסינג מעמיק בשילוב נרטיב גזע-מעמד (RCN), נרטיב שנועד להתמודד עם הנרטיב הדומיננטי של "הפרד ומשול", שהופך את המהגרים ל"שעיר לעזאזל".
הממצאים הראו שמכל 100 שיחות, היו כ-8 תומכים חדשים בהכללת מהגרים חסרי מסמכים ברשת הביטחון הסוציאלית המורחבת של הבריאות.
שינוי העמדות היה אצל אנשים מכל הרקעים.
השפעות אלו נמשכו לפחות 5 חודשים.
נמצאה עדות לשינוי רחב יותר בהשקפת העולם.
לדוגמה, מכל 100 שיחות, נמצאו 5 תומכים חדשים בהכללת מהגרים חסרי מסמכים בתלושי מזון, תוכנית שלא נדונה בשיחה.
מחקר שפורסם בינואר 2020 מצא כי שיחות עומק שנעשו באמצעות טלפון הצליחו אף הם בהפחתת דעות קדומות, במחקר הספציפי הזה, צמצום טרנספוביה, אם כי הפחתת דעות קדומות בשיחות טלפוניות הייתה מעט פחות בולטת מאשר במחקרים שהשתמשו בשיחות פנים אל פנים.
בשנת 2017, הוקם ארגון Changing the Conversation Together, ארגון אזרחי שהקים צוות לאומי לשם שיחות קאנבסינג מעמיק.
ארגון זה מבוסס מתנדבים ומובל על ידי אנשי מקצוע.
הארגון עזר להפוך את דפוסי ההצבעה בסטטן איילנד ב-2018 ובפנסילבניה ב-2020.
הארגון People's Action עבד יחד עם קאלה וברוקמן ומצא שגישת הקאנבסינג המעמיק הייתה אחת הדרכים הבודדות שהוכחו כיעילות בהשפעה על בחירת נשיא ארצות הברית, בעיקר בקרב נשים ועצמאים (Independents-אנשים שלא הזדהו כרפובליקנים או כדמוקרטים).
מסרים פרו-ביידן היו יעילים כמעט פי שניים בהזזת בחירת המצביעים בהשוואה למסרים נגד טראמפ.
ברנן וג'קסון חקרו את התהליך בשיחות אלו ומצאו ארבעה נושאים חוזרים: הסכמה בין-אישית, השפעה של דיאלוג פנימי חבוי על הדיאלוג הבין אישי, פיתוח הבנה של המשתתף בשיחה לגבי זהותו וזהותם של אחרים והכנסת ניסיון אישי בתגובה לשיתוף בסיפורים אישיים.
תוצאות המחקר סיפקו עדויות לפיהן דיסוננס קוגניטיבי והסתכלות מפרספקטיבה הם גורמים מכריעים בתהליך סקר העומק.
השפעת הדיסוננס הקוגניטיבי – ייתכן שהמשתתפים השתמשו בהסכמה כוזבת עם המשוחח כדי לצמצם את תחושת הדיסהרמוניה הפנימית הגוברת שחשו במהלך השיחה בשל ההבדלים בעמדות בינם לבין המשוחח.
השפעה נוספת קשורה לכך שהדיאלוג החבוי הפנימי במהלך השיחה מונע מחיפוש עקביות פנימית והפחתת דיסוננס.
הדבר מחזק את האפשרות כי שיחות כאלה יובילו לשינוי עמדות מתמשך.
יש לקחת חשבון שהמשתתפים ייחסו חשיבות לשמירה על יחסים טובים עם הסוקר וייתכן שההפחתה בדעות הקדומות הייתה מושפעת מהרצון להציג את עצמם בפניו בצורה חיובית.
מחקר שבחן את היעילות בקידום תמיכה במדיניות נגד כליאה ושינוי עמדות קשורות, השווה בין שיחות בהן יש התייחסות מפורשת לגזענות נגד שחורים במערכת המשפט הפלילי לבין שיחות שלא כללו דיון מפורש בגזענות.
התוצאות נמדדו שבוע לאחר ההתערבות.
בשני המצבים השיחות השפיעו והגבירו את התמיכה במדיניות של הוצאה מבתי כלא ובמדיניות נוספת המתנגדת לכליאה.
ההשפעה הייתה מוגבלת בעמידותה לאחר חשיפה למסר נגדי חודשיים לאחר ההתערבות ולאחר שישה חודשים.
מאמר שפורסם על ידי תוכנית של אוניברסיטת ייל לתקשורת שינויי אקלים, מתאר שימוש בקאנבסינג מעמיק כדי לחזק תמיכה בפעולה ממשלתית בנושא שינויי אקלים בקרב תושבי העיר טרייל שבקנדה.
השיחות הובילו לשינוי עמדות אצל 40% מהמשתתפים בהן.
Decide (בעברית: "להחליט") הוא אלבום האולפן השני של השחקן והזמר-יוצר האמריקאי ג'ו קירי, תחת שם הבמה, Djo.
האלבום יצא לאור באופן עצמאי דרך חברת התקליטים של קירי, Djo מיוזיק, ב-16 בספטמבר 2022.
הסינגל המוביל של האלבום, "Change", יצא ב-22 ביוני 2022.
הסינגל השני של האלבום, "Gloom", יצא ב-25 ביולי 2022.
הסינגל השלישי של האלבום, "Figure You Out", שוחרר ב-26 באוגוסט 2022.
הסינגל הרביעי של האלבום, "Half Life", יצא ב-9 בספטמבר 2022, שבוע לפני יציאת האלבום.
הרצועה השישית של האלבום, "End of Beginning", הפכה לפופולרית בטיקטוק, ובעקבות כך השיר הגיע למקומות גבוהים במצעד האמריקאי בילבורד הוט 100. ב-1 במרץ 2024, השיר הפך לסינגל החמישי באלבום, ושוחרר לרדיו האיטלקי.
Decide קיבל ציון של 77/100 באתר הביקורות המשוקללות "Metacritic" על בסיס של שש מבקרים, דבר המצביע על ביקורות "חיוביות לרוב".
Deep Cuts, Volume 1 (1973–1976) הוא אלבום האוסף העשירי של להקת הרוק הבריטית קווין, אשר יצא לאור ב-14 במרץ 2011, ומהווה לחלק הראשון בטרילוגיית Deep Cuts, אשר הושקה לכבוד 40 שנים להקמת הלהקה.
האלבום מכיל שירים מתוך אלבומי האולפן Queen, Queen II, Sheer Heart Attack, A Night at the Opera ו-A Day at the Races שלא זכו להצלחה רבה, ואלה נבחרו על ידי חברי קווין בריאן מיי ורוג'ר טיילור ומתופף להקת הרוק האלטרנטיבי פו פייטרס המנוח טיילור הוקינס.
באלבום הופיעה לראשונה הגרסה המלאה של השיר "The March of the Black Queen", כאשר באלבום המקורי סופה קוצר.
בריאן מיי - גיטרה, זמרה, קולות רקע, יוקולילי
רוג'ר טיילור - תופים, כלי הקשה, זמרה, קולות רקע
ג'ון דיקון - גיטרה בס, גיטרה אקוסטית
Deep Cuts, Volume 2 (1977–1982) הוא אלבום האוסף האחד עשר של להקת הרוק הבריטית קווין, אשר יצא לאור ב-27 ביוני 2011, ומהווה לחלק השני בטרילוגיית Deep Cuts, אשר הושקה לכבוד 40 שנים להקמת הלהקה.
האלבום מכיל שירים מתוך אלבומי האולפן News of the World, Jazz, The Game, Flash Gordon ו-Hot Space שלא זכו להצלחה רבה, ואלה נבחרו על ידי חברי קווין בריאן מיי ורוג'ר טיילור ומתופף להקת הרוק האלטרנטיבי פו פייטרס המנוח טיילור הוקינס.
פרדי מרקיורי - זמרה, קולות רקע, פסנתר, סינתיסייזר, קלידים, סינתיסייזר בס
בריאן מיי - גיטרה מובילה, זמרה, קולות רקע, סינתיסייזר, כלי הקשה
רוג'ר טיילור - תופים, כלי הקשה, זמרה, קולות רקע, סינתיסייזר, גיטרת קצב, גיטרה בס
ג'ון דיקון - גיטרה בס, גיטרת קצב, סינתיסייזר
Debí Tirar Más Fotos (נכתב DeBÍ TiRAR MáS FOToS או בראשי תיבות: DTmF ובעברית: "הייתי צריך לצלם עוד תמונות") הוא אלבום האולפן השישי כסולן (והשביעי בסך הכול) של הראפר והזמר הפוארטו־ריקני באד באני.
האלבום יצא לאור ב־5 בינואר 2025 דרך חברת התקליטים רימס אנטרטיינמנט., וממשיך את אלבומו הקודם Nadie Sabe Lo Que Va a Pasar Mañana משנת 2023.
באלבום מתארחים האמנים צ'ואי, עומר קורץ, לוס פלנרוס דה לה קרסטה, דֵיי וי וראי־נאו.
האלבום Debí Tirar Más Fotos נתמך על ידי מספר סינגלים, וכולל את הלהיט "DTMF" שהגיע למקום הראשון במצעד בילבורד גלובל 200. בנוסף, הוא קודם באמצעות סרט קצר נלווה באותו השם, שהועלה ליוטיוב.
לאחר צאתו, האלבום זכה לשבחים רבים ממבקרי מוזיקה, שראו בו את האלבום האישי ביותר של באד באני ואת מחוות הכבוד שלו לפוארטו ריקו.
האלבום הגיע למקום הראשון במצעד בילבורד 200 שבארצות הברית, והפך לאלבום הרביעי שלו שמגיע לפסגה ולשישי בשפה הספרדית שעושה זאת.
כחלק מהקידום, באד באני קיים רצף הופעות בשם "No Me Quiero Ir de Aquí" בין יולי לספטמבר 2025, והוא צפוי לצאת לסיבוב הופעות עולמי באצטדיונים בלבד – "Debí Tirar Más Fotos World Tour" – מנובמבר 2025 ועד יולי 2026.
האלבום נכלל במספר רשימות סיכום השנה של 2025 שפורסמו בכלי תקשורת שונים, ואף דורג במקום הראשון על ידי בילבורד, Complex, הרפרס בזאר ורולינג סטון.
האלבום קיבל 12 מועמדויות בטקס פרסי הגראמי הלטיני ה־26, וזכה בחמש מהן, כולל אלבום השנה – הזכייה הראשונה שלו בקטגוריה זו לאחר חמש מועמדויות – וכן בפרס אלבום המוזיקה האורבנית הטוב ביותר.
בטקס פרסי הגראמי ה־68, האלבום קיבל שש מועמדויות וזכה בשלושה פרסים: אלבום השנה, אלבום המוזיקה האורבנית הטוב ביותר ופרס ביצוע מוזיקת עולם הטוב ביותר עבור השיר "Eoo".
עם הזכייה באלבום השנה, הוא הפך לאלבום הראשון בשפה הספרדית שזוכה בכבוד זה.
ב-13 באוקטובר 2023, באד באני הוציא את אלבום האולפן החמישי שלו Nadie Sabe Lo Que Va a Pasar Mañana, שהגיע למקום הראשון בבילבורד 200 עם 184,000 יחידות שנמכרו בארצות הברית, האלבום נכנס לעשירייה הפותחת בחמש מדינות נוספות.
לאחר יציאת האלבום יצא באד באני בסיבוב ההופעות החמישי שלו "Most Wanted Tour", שהתחיל בפברואר עד יוני 2024, כשלכל ההופעות במהלך הסיבוב אזלו הכרטיסים.
מחוץ לסיבוב ההופעות, באד באני הוציא שירים בשיתופי פעולה עם מייק טאוורס וראו אלחנדרו וכן את הסינגל "Una Velita", בהפקה משותפת עם טייני.
ההחלטה שלו לקרוא לאלבום בשם הזה נובעת מכך שבהתחלה הוא שנא להצטלם, אך עם הזמן התרגל לכך.
בנוסף, הוא הסביר שהרעיון מאחורי השם הוא "ליהנות מהרגע כשאני יכול ולהעריך את הזיכרונות".
ב-"Metacritic", מנורמל מתוך 100 לביקורות ממבקרים מקצועיים, האלבום קיבל ציון ממוצע משוקלל של 95 הנחשב כ"מוערך אוניברסלית", על סמך 8 ביקורות.
נכון ל-27 בספטמבר 2025, זהו האלבום בעל הדירוג ה-14 הגבוה ביותר באתר בכל הזמנים.
בביקורת ה"רולינג סטון", מאיה ג'ורג'י כינתה את האלבום "תוצרת בית, צוהל ורענן" וסיכמה את הביקורת עם הקביעה "באלבומו הקודם Nadie Sabe, טען באד באני שהוא בשיאו ועכשיו באלבום Debi Tirar Más Fotos, זה ברור שהוא סוף סוף שם".
ריאנה קרוז (Reanna Cruz) מפיצ'פורק העניקה ל"Lo Que Le Pasó a Hawaii" את התואר "השיר החדש הטוב ביותר".
לוקאס וייה מ"NME" שיבח את האלבום על "מהפכה במוזיקת הפולק של פוארטו ריקו", וכמו כן שיבח את מיזוג הצלילים הנוסטלגיים הנזכרים מילדותו של באד באני עם הפקה עכשווית.
המבקרים שיבחו את האלבום על גישתו לנושאים פוליטיים.
טטיאנה לי רודריגז מפיצ'פורק שיבחה את התיאור על מאבקה של פוארטו ריקו לריבונות ה"מושרשת בתקופה של מאות שנים מורכבות תחת קולוניזציה ספרדית, ואז אמריקאית".
דייוויד קרון שכתב עבור AllMusic קרא ל-Debi Tirar Mas Fotos "ניצחון פורטו ריקני" בביקורת החיובית של רובין מארי מ-Clash החשיב את האלבום כ"מכתב אהבה למורשת (של באד באני) ובנוסף הצהיר שהאלבום הוא "עוצמתי ואישי".
עטיפת האלבום Debí Tirar Más Fotos נחשפה ב־3 בינואר 2025. היא מציגה שני כיסאות פלסטיק מונובלוק המונחים על שטח של אדמה ודשא, כשברקע עצי בננה.
לדברי ביאנקה בטנקורט ממגזין הרפרס בזאר, עטיפת האלבום נועדה "לעורר הזדהות" הן בקרב פוארטו־ריקנים החיים בארצות הברית והן בקרב תושבי האי עצמו.
הופעתו של באד באני בחומרי הקידום של האלבום כללה, באופן בולט, חבישת כובע הפָּאוָוה המסורתי לפוארטו ריקו, אותו חבש גם במט גאלה של 2025 כחלק מהקשר לקידום האלבום.
הוויזואלייזרים של כל רצועה ביוטיוב מציגים את ההיסטוריה של פוארטו ריקו כמצגת שקופיות, כאשר התכנים נאספו ונערכו על ידי הפרופסור הפוארטו־ריקני ג'ורל מלנדס בדיו מאוניברסיטת ויסקונסין–מדיסון.
המצגות עוסקות באירועים מרכזיים כגון הקולוניזציה הספרדית, העברת השליטה בפוארטו ריקו לידי ארצות הברית, הפזורה הפוארטו־ריקנית, דיכוי ומעקב לאורך המאה ה־20, הריגתה של פעילת הסטודנטים אנטוניה מרטינס, וכן יצירת דגל פוארטו ריקו ודגל גריטו דה לארס (הדגל המייצג את מרד גריטו דה לארס מ-1868 כנגד השלטון הספרדי באי).
בקליפים לשירים "El Clúb" ו-"Pitorro de Coco" נעשה שימוש באנימציית סטופ מושן.
בעקבות יציאת הסינגל החדש של הזמרת הישראלית אודיה אזולאי בשם "פאפי", שיצא לכאורה כ-מחווה לבאד באני — אחד האומנים הפופולריים והמוערכים ביותר בעולם כיום.
אודיה כללה בשיר ובחומרי הקידום שלו אזכורים לבאד באני; "אתה חושב אתה בד באני" (משפט מהשיר), והדמות של ה-"Papi".
אך מה שעורר סערה בינלאומית הייתה בעיקר עטיפת הסינגל, שנראתה כמעט זהה או דומה מאוד לעטיפת האלבום האחרון של באד באני Debí Tirar Más Fotos — עטיפה שזכתה לשבחים ותשומת לב רבה בזכות המסרים התרבותיים וההיסטוריים שלה.
לאחר פרסום השיר, רבים מהמגיבים הבינלאומיים הרגישו כי העטיפה שלו מעתיקה במידה רבה את הקונספט של עטיפת האלבום של באד באני — כולל סגנון ויזואלי דומה.
יש שרואים בכך מחווה ופרגון, אך תגובות רבות ברשת תפסו זאת כ"העתקה" או "שימוש לא ראוי".
הקהל הפוארטו ריקני ואמריקה הלטינית הגיבו בתגובות זועמות ברשתות החברתיות — בעיקר בטענה לכך שהעטיפה היא "גניבה אומנותית" ולא מחווה מכבדת.
חלק מהתגובות קישרו זאת גם להקשרים פוליטיים כגון מדיניות הכיבוש הישראלית, והיו תגובות שערבו דיונים סביב זהות, קולוניאליזם ויוצרת המוצא שלה.
בעקבות הביקורת הרבה מצד מעריצים ופניות לאוזני באד באני וייתכן גם דרישות משפטיות, שירות הזרמת המדיה ספוטיפיי הסיר את השיר מהפלטפורמה — בעקבות בקשה של באד באני או נציגיו.
אודיה הגיבה לפרסומים ולמתקפה ברשת וכתבה כי "לא הייתה כוונה להמעיט בערכו של באד באני או לפגוע בקהל שלו".
היא תיארה את המחווה כ"פרגון והערכה כלפי האומן", ואף ציינה כי השימוש בשם ובאלמנטים מהשיר שלו הוא חלק מהקונספט של השיר שלה "פאפי".
בנוסף, היא התייחסה גם לביקורות שהגיעה בעקבות סערה זו — כולל נטען גישות אנטישמיות — והביעה תמיכה ותודה למי שתמך בה.
בעקבות הסערה, אודיה פרסמה עטיפה חדשה לסינגל — שכוללת מוטיבים ישראליים כמו דגלי ישראל ודגלי יחידות צה"ל — כנראה בניסיון לרכך את המחלוקת ולהבדיל את יצירתה מזו של באד באני.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025. בפרט, המגזינים Complex, בילבורד, הרפרס בזאר, רולינג סטון ווראייטי הכלילו את האלבום במקום הראשון ברשימתם.
גם השירים מתוך האלבום הצליחו להתברג ברשימות סוף-שנה של ארגונים ומגזיני תרבות רבים; "Nuevayol" (מקום 3 בבילבורד, 7 ב-USA Today, והסאנדיי טיימס, 60 ב-Paste, ו-19 בהגרידאן), "Baile Inolvidable" (מקום 4 באנטרטיינמנט ויקלי, וברולינג סטון,
6 ב-BBC, מקום 39 ב-Hot Press, מקום 70 ב-Treble, ונכלל במגזינים נבחרים כמו לוס אנג'לס טיימס, וNPR).
"Lo Que Le Pasó a Hawaii" נכלל ברשימת השירים הטובים ביותר לשנת 2025 של מגזין Associated Press.
השיר "DTMF" התמקם במקום 15 בבילבורד, 2 ב-טיים אאוט, ו-1 בVulture.
את ההפקה המוזיקלית של האלבום הובילו מפיקיו הקבועים של באד באני, בהם טייני, לה פאסינסיה ו-MAG, ולצד מפיקים חדשים כמו Big Jay ו-Saox.
השיר הפותח את האלבום "Nuevayol", מתחיל עם דגימה של השיר "Un Verano en Nueva york", אשר מבוצע במקור על ידי ו-, ולאחר מכן עובר למיזוג של מקצבי רגאטון ו, בדומה לשירו של באד באני מ-2022 Tití Me Preguntó.
במהלך ריאיון וידאו בלעדי עם הניו יורק טיימס הצהיר באד באני כי השיר היה אחד השירים הראשונים שנכתבו לאלבום, ואף ציין כי השיר וסגנונו מייצגים את החשיבות התרבותית וההיסטוריות של ה"" (הפורטוריקנים שהיגרו מפוארטו ריקו לניו יורק).
הוא גם הסביר את מיקומו כשיר הפותח, בשל היותה של העיר ניו יורק כנקודת המפגש של "כל הקהילה הלטינית באמריקה".
השיר השלישי באלבום, "Baile Inolvidable", תואר כ"יורש רוחני" לשיר "Después de la Playa", וכולל תזמורת סלסה חיה המורכבת מתלמידים מבית הספר למוזיקה Escuela Libre de Música שבסן חואן.
השיר "El Clúb" הוא שיר האוס המשלב מוזיקה אלקטרונית עם שילוב של מוזיקה אלקטרונית ופלנה.
השיר "Bokete", המושפע מסגנון הבּצ'אטה, ובו משווה באד באני את חברתו לשעבר לבור בכביש – בהתאם לשם השיר – באופן שניתן לפרש גם כביקורת על מצב התשתיות באי.
השיר "Turista" הוא שיר מסוגת בולרו איטי עם מילים המשקפות מערכת יחסים חולפת, תוך השוואתה לפרספקטיבה של תיירים המגיעים למדינה כדי "ליהנות ממה שיש לה להציע, אך עוזבים מבלי להתמודד עם הקשיים שאיתם מתמודדים התושבים המקומיים".
השיר "Lo Que Le Pasó a Hawaii" מתאפיין בשילוב בין סגנון ה"ג'יבארו" – סגנון כפרי מסורתי בפוארטו ריקו – לבין סינת'-פופ, וכולל ליווי אינסטרומנטלי של גיטרות ו"גוירוס".
באד באני משתמש בשיר כדי למתוח ביקורת מוזיקלית על תהליך הג'נטריפיקציה המתרחש בפוארטו ריקו, ומביע דאגה מההשפעות השליליות האפשריות של צירוף האי לארצות הברית, בהקשר ההיסטורי של סיפוח הוואי.
השיר "Eoo" מזכיר את סצנת הרגאטון של אמצע שנות ה-90 וה-2000, כשהפזמון מבוסס על דגימה מתוך השיר "Perreo Baby" של הצמד הקטור וטיטו.
ב-5 בדצמבר 2024, הוציא את הסינגל המוביל "El Clúb", בסיום הקליפ הופיע שם האלבום DTmF והשנה 2025 מה שגרם להשערות לגבי האם זאת הכרזה על האלבום הבא ב-25 בדצמבר 2024, צייץ בטוויטר רשימה ממוספרת של 17 שירים, כשכולם תויגו כ"BOMBA"; טקטיקת זו שימשה בעבר את באד באני בקידום אלבומיו הקודמים.
האלבום הוכרז כבר יום למחרת ומלווה בהכרזה הייתה הוצאת הסינגל השני "Pitorro de Coco".
כחלק מהקידום לאלבום, החליף באד באני את כל שמות השירים לקואורדינטות גאוגרפיות כל נקודה הגיע למקום שונה בפוארטו ריקו או ניו יורק.
בין המעריצים עלו השערות לגבי אותן קואורדינטות, חלקם טענו כי שלטים שנמצאו באותן נקודות מרמזים על שמות השירים וחלק טענו כי המיקומים מסגירים את משתתפי האלבום.
ב-31 בדצמבר 2024 הוציא באד באני את הקליפ לשיר "Pitorro de Coco".
ב-3 בינואר 2025 חשף באד באני את שמות השירים ואת עטיפת האלבום.
מלווה בחשיפה היה סרט קצר ביוטיוב בהשתתפות השחקן ויוצר הסרטים הפורטוריקני .
האלבום יצא לאור ביום ראשון 5 בינואר 2025, יום לפני חג ההתגלות.
תאריכי רצף ההופעות נפרסים מתחילת חודש יולי 2025 עד אמצע ספטמבר 2025. ב-17 בינואר החלה מכירת הכרטיסים המקוונת, לאחר ארבע שעות הוכרז כי כל הכרטיסים לרצף ההופעות אזלו ולפי הצהרה שיצאה מהצד של באד באני, נמנע מכ-1.8 מיליון בוטים ומוכרים בשנית להשיג את הכרטיסים.
ב-5 במאי 2025, הכריז באד באני באופן רשמי על סיבוב ההופעות העולמי "", תאריכי סיבוב ההופעות נפרסים מסוף חודש נובמבר 2025 עד סוף חודש יולי 2026. באד באני הודיע כי סיבוב ההופעות לא יכלול הופעות בארצות הברית בהחלטה שהתקבלה בעיקר מחשש לפשיטות של רשות ההגירה האמריקאית (ICE) מחוץ להופעותיו.
ב-7 באפריל 2025, הופיע באד באני בסדרת ההופעות "Tiny Desk Concert" של רשת NPR, בה ביצעה גרסאות אקוסטיות לשירים מאלבומו.
לאחר צאת האלבום, מספר שירים מתוכו לוו בקליפים שיצאו בהדרגה: "Baile Inolvidable" ב-9 בינואר, "Turista" ב-14 בפברואר, "La Mudanza" ב-11 במרץ, ביום הולדתו ה-31, "Bokete" ב-25 באפריל, "Ketu Tecré" ב-16 במאי, "Nuevayol" ב-4 ביולי.
זה יוחס להוצאתו ביום ראשון, בניגוד ליום שישי הנהוג בתעשיית המוזיקה, וכתוצאה מכך יש רק חמישה ימי מעקב על פעילות האלבום.
בנוסף האלבום צבר 152.6 מיליון השמעות לפי דרישה, מה שהופך אותו לשבוע השמעות הגדול ביותר לאלבום לטיני ביותר משנה.
בשבוע שלאחר מכן, האלבום הגיע בשיאו במקום הראשון בבילבורד 200, ומכר 203,500 יחידות שקולות לאלבום בעיקר באמצעות השמעות, עם 7,500 ממכירות אלבומים.
זה הפך לאלבום הרביעי של באד באני, כמו גם האלבום השישי בשפה הספרדית והאלבום ה-28 שאינו בשפה האנגלית בראש המצעד.
האלבום מכר 195,000 יחידות שקולות לאלבום שהן שוות ערך להזרמה של כ-264.03 מיליון השמעות רשמיות לפי דרישה והאלבום נשאר גם בראש האלבומים המושמעים (סטרימינג) המובילים במשך שבוע שני.
הצלחת של האלבום יוחסה בחלקה להצלחה הויראלית של השיר הנושא את שם האלבום (שיר מספר 16: Dtmf) בטיקטוק.
האלבום הגיע למקום הראשון במצעד האלבומים הלטיניים של בילבורד.
זהו האלבום התשיעי ברציפות של באד באני שמגיע למקום הראשון במצעד זה.
האלבום גם הגיע למקום הראשון במצעד אלבומי הסטרימינג, ולמקום הראשון במצעד האלבומים הלטיניים הקצביים.
השיר "Nuevayol" מתוך האלבום הגיע למקום הראשון במצעד שירי הסטרימינג הלטיניים עם 13 מיליון השמעות רשמיות בארצות הברית.
בנוסף, כל 17 השירים באלבום נכנסו למצעד השירים הלטיניים ולבילבורד הוט 100, כשעשרה שירים אף ממלאים את כל העשירייה הפותחת במצעד האחרון.
עם כניסת כל השירים למצעד הבילבורד הוט 100 הפך באד באני לאמן הלטיני הראשון שהשיג למעלה מ-100 שירים במצעד, והאמן האחד-עשר עם הכי הרבה כניסות למצעד, עם בסך הכול 113 כניסות.
בספרד, האלבום הופיע בראש במצעד האלבומים בהוצאת איגוד תעשיית ההקלטות הספרדי והפך לאלבום השישי ברציפות של באד באני שהגיע למקום הראשון במדינה.
כל שירי האלבום גם הופיעו במצעד הסינגלים של האיגוד, כש-9 מהם ממלאים את העשירייה הפותחת.
בהולנד, האלבום נכנס לראשונה למצעד 100 האלבומים ההולנדיים במקום הראשון, מה שהפך לפרויקט הראשון של באד באני שהגיע למקום הראשון במדינה, בנוסף לכך, האלבום היה לאלבום ה-1,000 שהגיע למקום הראשון במצעד.
בהמצעד השווייצרי האלבום הגיע למקום הראשון ועבור באד באני זו הפעם השנייה ברצף במקום הראשון אחרי האלבום Nadie Sabe Lo Que Va a Pasar Mañana בשנת 2023.
בטקס פרסי הגראמי הלטיני ה־26, האלבום קיבל מספר מדהים של 12 מועמדויות, וזכה ב־5 מהן, כולל הפרס היוקרתי "אלבום השנה", זכייה ראשונה שלו בקטגוריה לאחר חמש מועמדויות, וכן בפרס "אלבום המוזיקה אורבנה הטוב ביותר".
האלבום קיבל גם 6 מועמדויות בטקס פרסי גראמי ה־68, כולל "אלבום השנה" ו"אלבום מוזיקה אורבנית לטינית הטוב ביותר".
הקרדיטים נלקחו מטיידל ומאגר ה-ASCAP
כל שמות הרצועות מעוצבות בדומה לשם האלבום בו כל האותיות למעט אחת נכתבות כאותיות רישיות; לדוגמה השיר "DTMF" נכתב "DtMF".
השיר "Nuevayol" מכיל דגימות מהשיר "Un Verano en Nueva York" שירם של אנדי מונטנייס וההרכב המוזיקלי El Gran Combo de Puerto Rico, ומריאיון לאחר הקרב בין ל.
השיר "Voy llevarte pa PR" מכיל אינטרפולציות (סוג של דגימה) עם קרדיט מהשירים:
"La Barria", שנכתב ובוצע על ידי ויסין ויאנדל, הקטור דלגאדו (הידוע בשם הבמה Hector el father) ו (שלא זוכה לקרדיט).
"Me quiere besar" שנכתב ובוצע על ידי הצמד .
ו-"Cazando Voy", שנכתב ובוצע על ידי .
השיר "Baile Inolvidable" כולל חלק מהמונולוג של ג'אקובו מוראלס בסרט הקצר על האלבום.
השיר "Weltita" מכיל אינטרפולציה מהשיר "La Flaca", שנכתב על ידי (שאף מקבל קרדיט בשיר על הכתיבה) ובוצע עם להקתו Jarabe de Palo.
השיר "Veldá" כולל בית אותו שר ויסין וכולל בנוסף דגימה מהשיר "No Voy a Esperar por Ti" שבוצע על ידי
השיר "Kloufrens" כולל שורה אותה שרה De La Rose ביחד עם באד באני.
השיר "Eoo" מכיל דגימה עם קרדיט מהשיר "Perreo Baby", שנכתב ובוצע על ידי הצמד ומהשיר "Solo de Mi" של באד באני מהאלבום X 100pre.
RaiNao – שירה (רצועה 4)
אליוט רומאו – (רצועה 1)
פקיטו גוזמן – (רצועה 1)
איירי אירדי – (רצועה 17)
לואיס פיגרואה – (רצועה 17)
ריילי לופז – (רצועה 17)
קריסטל סנטנה – גיטרה בס חשמלית (רצועות 3, 17)
רונייל קרוז – מאראקס (רצועות 3, 17)
סבסטיאן טורס – פסנתר (רצועה 3)
אדגר סאלאמן – טימפני (רצועות 3, 17)
דרנל גארסיה – טרומבון (רצועות 3, 17)
אוסקר אויֶר – טרומבון (רצועות 3, 17)
לואיס פיגרואה – חצוצרה (רצועה 3)
רויץ' בריוס – חצוצרה (רצועות 3, 17)
עמנואל סנטנה – גוירו (רצועה 14)
לואיס סאנז – קוואטרו (רצועה 14
אדריאן לופז – תופי קונגה (רצועה 5)
טיילר ספרי – גיטרה בס חשמלית (רצועה 7) כלי מקלדת (רצועות 10, 16)
יונתן "יוני" אספריל – גיטרה אקוסטית (רצועה 11)
לואיס איריזרי – פסנתר (רצועה 14)
פאב דופון – מיקסינג (רצועה 5)
אנטוניו קארביו – טכנאי קול (רצועות 3, 12)
ארמנדו לופז – טכנאי קול (רצועה 3)
מטאו בר – טכנאי קול (רצועה 3)
אדוארדו קאברה – טכנאי קול (רצועה 5)
סבסטיאן אוטרו – טכנאי קול (רצועה 5)
לואיס איריזרי – טכנאי קול (רצועה 14)
+תאריכי יציאות לאור ופורמטים עבור Debí Tirar Más Fotosאזורתאריךחברת תקליטיםפורמטיםגרסהמקורכלל העולם5 בינואר 2025רימאס אנטרטיינמנטהורדת מוזיקה • הזרמהסטנדרטיתאפריל 2025תקליט
DeepSeek (בסינית: , תעתיק: שֶׁנְדוּ צְ'יוֹסְווֹ) היא חברת בינה מלאכותית סינית אשר נוסדה ב-16 במאי 2023 ומפתחת מודלי שפה גדולים בקוד פתוח.
החברה ממומנת ברובה על ידי קרן הגידור הסינית High-Flyer שבסיסה בהאנגג'ואו, ג'ג'יאנג.
שתיהן נוסדו ומנוהלות על ידי .
High-Flyer נוסדה בפברואר 2016 על ידי ליאנג ונפנג בזמן שלמד באוניברסיטת ג'ג'יאנג, עד 2019 החברה הייתה קרן גידור המתמקדת בפיתוח ושימוש ב באפריל 2023 הקימה High-Flyer מעבדת בינה מלאכותית כללית המוקדשת למחקר ופיתוח כלי בינה מלאכותית בנפרד מהעסקים הפיננסיים של High-Flyer.
במאי 2023, עם High-Flyer כאחד המשקיעים, הפכה המעבדה לחברה, אבל חברות הון סיכון נרתעו ממתן מימון מכיוון שלא היה סביר שהיא תוכל לייצר אקזיט תוך פרק זמן קצר.
לאחר ששוחררה במאי 2024, DeepSeek-V2, שהציעה ביצועים חזקים במחיר נמוך, נודעה כזרז למלחמת המחירים של דגמי AI בסין.
היא כונתה "הפינדואודואו של ה-AI", וענקיות טכנולוגיה גדולות אחרות ובהן ByteDance, טנסנט, Baidu ועליבאבא החלו להוריד את המחיר של דגמי ה-AI שלהם כדי להתחרות ב-DeepSeek.
למרות המחיר הנמוך שגבתה החברה, היא הייתה רווחית בהשוואה ליריביה, שהפסידו כסף.
עד 2025, DeepSeek התמקדה אך ורק במחקר ולא היו לה תוכניות מפורטות למסחור.
העדפות הגיוס של DeepSeek מכוונות ליכולות טכניות ולא לניסיון בעבודה בעת גיוס עובדים חדשים, כך שרוב העובדים החדשים שלהם הם סטודנטים שסיימו לאחרונה את לימודיהם או מפתחים שקריירת הבינה המלאכותית שלהם פחות מבוססת.
ב-2 בנובמבר 2023 חשפה DeepSeek את הדגם הראשון שלה, DeepSeek Coder, הזמין בחינם הן לחוקרים והן למשתמשים מסחריים, הקוד של המודל נעשה בקוד פתוח תחת רישיון MIT, עם הסכם רישיון נוסף לגבי "שימוש פתוח ואחראי במורד הזרם" עבור המודל עצמו.
ב-29 בנובמבר 2023 השיקה DeepSeek את DeepSeek LLM שהגדילה את קנה המידה ל-67B פרמטרים.
הוא פותח כדי להתחרות עם LLMs אחרים הזמינים באותה תקופה עם ביצועים שמתקרבים ל-GPT-4. עם זאת, היא התמודדה עם אתגרים ביעילות חישובית ומדרגיות, כמו כן שוחררה גרסת צ'אטבוט של הדגם בשם DeepSeek Chat.
במאי 2024 הושק DeepSeek-V2, הפייננשל טיימס דיווח שהוא זול יותר מחבריו עם מחיר של 2 רנמינבי לכל מיליון אסימוני פלט.
לוח המובילים של מעבדת הנמר של אוניברסיטת ווטרלו דירג את DeepSeek-V2 במקום השביעי בדירוג ה-LLM שלה.
בדצמבר 2024 הושק DeepSeek-V3. הוא הגיע עם 671 מיליארד פרמטרים ועבר הכשרה תוך כ-55 ימים בעלות של 5.58 מיליון דולר תוך שימוש במשאבים קטנים משמעותית בהשוואה למודלים המתחרים.
הוא אומן על מערך נתונים של 14.8 טריליון אסימונים.
בדיקות בנצ'מרק הראו שהוא עלה על ה-Llama 3.1 ו־Qwen 2.5 תוך התאמת GPT-4o וקלוד 3.5 Sonnet.
האופטימיזציה של DeepSeek במשאבים מוגבלים הדגישה את המגבלות הפוטנציאליות של הסנקציות האמריקאיות על פיתוח הבינה המלאכותית של סין, מאמר דעה של The Hill תיאר את השחרור כשבינה מלאכותית אמריקאית מגיעה לרגע הספוטניק שלה.
המודל הוא תערובת של מומחים עם טרנספורמר קשב סמוי רב ראשים, המכיל 256 מומחים מנותבים ומומחה אחד משותף.
כל אסימון מפעיל 37B פרמטרים ועוד.ב-27 בינואר 2025, עוזר הבינה המלאכותי של הסטארטאפ הסיני DeepSeek עקף לאחרונה את ChatGPT כאפליקציה החינמית בעלת הדירוג הגבוה ביותר בחנות האפליקציות של ארצות הברית, מה שעורר דיונים על יעילותן של מגבלות יצוא ארצות הברית על שבבי בינה מלאכותית מתקדמים לסין.
בדו"ח שפרסמו המפתחים על דגם DeepSeek-V3, כתבו כי הוא משתמש בשבבי H800 של אנבידיה, ומאחר שהוא זכה להכרה בביצועים התחרותיים שלו, ההצלחה הטכנולוגית תוך שימוש בשבבים נחותים מהמתחרים נתפסו ככאלו שמאתגרים את הדומיננטיות הגלובלית של דגמי AI בארצות הברית.
בתגובה, משרד הסחר האמריקאי הצהירו כי יבדקו האם החברה השתמשה בשבבים מתקדמים יותר באופן לא חוקי.
בנובמבר 2024 שוחרר DeepSeek R1-Lite-Preview, אשר אומן להסקה לוגית, חשיבה מתמטית ופתרון בעיות בזמן אמת.
עם זאת, הוול סטריט ג'ורנל הצהיר כאשר השתמש ב-15 בעיות ממהדורת 2024 של AIME, דגם o1 הגיע לפתרון מהר יותר מ-DeepSeek R1-Lite-Preview.
כמו V3, כל אחד מהם הוא תערובת של מומחים עם 671B פרמטרים סה"כ ו-37B פרמטרים מופעלים.
הם גם הוציאו כמה דגמי "DeepSeek-R1-Distill", שאינם מבוססים על R1. במקום זאת, הם דומים לדגמים בעלי משקל פתוח אחרים כמו LLaMA ו־Qwen, מכוונים עדין על נתונים סינתטיים שנוצרו על ידי R1.
R1-Zero אומן אך ורק באמצעות למידת חיזוק (RL), ללא כל כוונון עדין מפוקח (SFT).
הוא מאומן באמצעות אופטימיזציה של מדיניות יחסית קבוצתית (GRPO), אשר מעריכה את קו הבסיס מתוצאות קבוצתיות במקום להשתמש במודל מבקר.
שיטת התגמולים בה משתמשים מבוססת כללים, והיא מורכבת בעיקר משני סוגי תגמולים; תגמולי דיוק ותגמולי פורמט.
פלטי R1-Zero אינם קריאים במיוחד ומשתנים בין אנגלית לסינית בפלטים, ולכן הם אימנו את R1 לטפל בבעיות אלו ולשפר עוד יותר את ההיגיון.
R1 עוררה חששות משמעותיים בנוגע לצנזורה והשפעה זרה.
מחקרים הראו כי הגרסה הרשמית של ה-API מכילה מנגנוני צנזורה המונעים דיון בנושאים רגישים מבחינה פוליטית עבור ממשלת סין, לדוגמה, המודל מסרב לענות על שאלות בנושאי אירועי כיכר טיין-אן-מן ב-1989, דיכוי העם האויגורי או זכויות האדם בסין.
המודל נוטה להימנע ממתן תשובות ישירות או לספק תשובות מטעם המשטר הסיני.
ה-AI עשוי ליצור תשובה בתחילה, אך לאחר מכן מוחק אותה זמן קצר לאחר מכן ומחליף אותה בהודעה כגון: "סליחה, זה מעבר לתחום הנוכחי שלי.
בוא נדבר על משהו אחר".
בנוסף לצנזורה, קיימת דאגה כי R1 עשוי לשמש להשפעה זרה, דיסאינפורמציה, מעקב סמוי ופיתוח נשק סייבר עבור השירות החשאי הסיני, בדומה לטיקטוק מומחים מזהירים שהאפליקציה מעבירה נתונים אישיים לסין.
בבדיקה נחשפו ממצאים מדאיגים באשר לאבטחה ולפרטיות המשתמשים של החברה.
התגלה כי האפליקציה שולחת מידע לבייטדאנס ולחברות נוספות.
כמו כן התגלה כי ההצפנה הסימטרית נעשית באופן לא בטוח, וגם שמות משתמש וסיסמאות מאוחסנים באופן בלתי בטוח.
בפברואר 2025 חסמה דרום קוריאה את האפשרות להוריד את האפליקציה במדינה מחשש לאיסוף נתונים על ידי ממשלת סין.
ביולי 2025 ממשלת צ'כיה אסרה על פקידי ממשל לעשות שימוש במוצר.
משחק זה הוא המשך לעלילת המשחק "Death Stranding", והוא נכתב, מופק ובוים על ידי הידו קוג'ימה.
זהו גם המשחק השני של "Kojima Productions" כחברה עצמאית ושיתוף הפעולה השני שלה עם "Sony".
במשחק מופיעות שוב הדמויות מהמשחק הקודם, בהם סם פורטר ברידג'ס, פרג'יל והיגס, שאותם שבים לגלם נורמן רידוס, לאה סדו וטרוי בייקר, ואליהם מצטרפות דמויות חדשות, טומורו וריין, אותן מגלמות אל פנינג ושיולי קוטסונה.
במשחק מופיעים גם שתי דמויותיהם של ג'ורג' מילר ובמאי הקולנוע פאטי אקין.
קוג'ימה החל לכתוב את עלילת משחק ההמשך זמן-מה לפני שנת 2020, אך עיבד מחדש את הנרטיב שלו במטרה לשקף את השפעת מגפת הקורונה על אוכלוסיית העולם.
לאחר השלמת כתיבת העלילה, נרמז לכך ש-"Death Stranding" עתידה להשיק זיכיון חדש עבור "Kojima Productions", עוד לפני שאושר כי משחק ההמשך נמצא בפיתוח במאי 2022. פיתוחו של המשחק הוכרז רשמית בדצמבר 2022, לצד אישור מעורבותם של חברי צוות השחקנים החדשים.
המשחק הושק רשמית לפלייסטיישן 5 ב-26 ביוני 2025.
במרץ 2020, רמז נורמן רידוס, שגילם את דמותו של פרוטגוניסט המשחק, סם פורטר ברידג'ס, לאפשרות של המשך שיתוף פעולה עם הידו קוג'ימה, שכתב, ביים, הפיק ובעיקר עיצב את המשחק, במסגרת תוכן נוסף הקשור ל-"Death Stranding".
פיתוחו של משחק ההמשך נחשף במאי 2022, כאשר רידס התראיין לרשת "Leo Edit" על מנת לדון בעבודתו על המשחק.
בתגובה, קוג'ימה פרסם סדרת תמונות סאטיריות בחשבונו האישי ב-"X", המתארות אותו מעניש את רידוס על אישור פיתוחו של המשחק.
באוקטובר 2022, בעקבות סדרת רמיזות של קוג'ימה ברשתות החברתיות, הוכרז כי השחקנית אל פנינג לוהקה לצוות השחקנים של משחק עתידי בהפקת "Kojima Productions".
קוג'ימה חשף רשמית את פיתוחו של המשחק בטקס "Game Awards" 2022. במסגרת המעמד, שיתף קוג'ימה כי עלילת משחק ההמשך המקורית נכתבה עוד לפני 2020, אך כי הוא החליט לעבד את הנרטיב מחדש במטרה לשקף את השפעת מגפת הקורונה על אוכלוסיית העולם.
נוסף לכך, אושר באמצעות הקדימון הרשמי כי לאה סדו וטרוי בייקר ישובו לגלם את דמויותיהם של פרג'יל והיגס מהמשחק הקודם, וכי פנינג תופיע בתפקיד שטרם-פורסם.
כמו כן, הוכרז על הצטרפותה של שיולי קוטסונה לצוות השחקנים.
נוסף לזאת, אושר כי אמן ומעצב המכניקות יוג'י שינקווה והמלחין לודוויג פורסל ישובו להפקת המשחק הנוכחי.
ב-31 בדצמבר 2023, הסביר קוג'ימה כי המשחק נמצא בשלב הקלטת הדיאלוגים, וכי הדיאלוגים היפניים יוקלטו בקרוב.
במהלך מצגת ה-"State of Play" של פלייסטיישן שהתקיים בינואר 2024, חשף קוג'ימה קדימון בן 10 דקות שכלל מידע חדש על עלילת המשחק, תפקיד דמותה של פנינג, חשיפת הופעתם של ג'ורג' מילר (מרטי רון), ופאית' אקין (ג'ונתן רומי) במשחק, וקטעי משחקיות חדשים.
צילומי המשחק ושלב לכידות התנועה הושלמו עד למאי 2024, וקוג'ימה הוסיף כי פיתוח המשחק נמצא ב"שלב עיבוד" שייקח כשנה להשלמתו.
במהלך מצגת בתערוכה שהתקיימה בטוקיו ב-29 בספטמבר 2024, חשף קוג'ימה כי המשחק יכלול מצב צילום חדש בשם "אירוע צילום תמונות".
נוסף לכך, חשף קוג'ימה את שמותיהם של מספר דמויות ואת צוות הדיבוב היפני עבורם, וכן כי הזמר היפני דייצ'י מיורה יופיע במהלך המשחק.
במהלך פאנל של "SXSW" שהתקיים ב-9 במרץ 2025, חשף קוג'ימה קדימון בן 10 דקות ונחשף תאריך היציאה העתידי של המשחק.
"Death Stranding 2: On the Beach" הושק לפלייסטיישן 5 ב-26 ביוני 2025. המשחק היה מועמד בקטגוריית "המשחק המצופה ביותר" במהלך טקס "Game Awards" בנובמבר 2024.
עלילת המשחק מתרחשת בארצות הברית לאחר אסון קטסטרופלי שגרם ליצורים הרסניים להתחיל לשוטט על פני כדור הארץ.
השחקן שולט בדמותו של סם פורטר ברידג'ס, אותו מגלם נורמן רידוס, שליח שעליו מוטל לספק אספקה למושבות מבודדות ברחבי ארצות הברית ולחבר אותן מחדש באמצעות רשת תקשורת אלחוטית.
לצד רידוס, המשחק מציג דמויות שמגולמות בידי מאדס מיקלסן, לאה סדו, מרגרט קוואלי, טרוי בייקר, טומי ארל ג'נקינס ולינדזי וגנר, בנוסף לדמויותיהם של במאי הקולנוע גיירמו דל טורו וניקולס וינדינג רפן, שמופיעים במהלך העלילה בהופעות אורח.
עם יציאתו לשוק, קיבל "Death Stranding" ביקורות חיוביות ששיבחו את עבודת הדיבוב ולכידת התנועה, הפסקול, הוויזואליה, נרטיב העלילה ופונקציית ריבוי-המשתתפים הייחודית שלו, לצד דעות שליליות יותר לגבי המשחקיות שלו.
המשחק היה מועמד וזכה במספר פרסים, כולל בפרס "משחק השנה".
עד ליולי 2021, המשחק נמכר ב-5 מיליון עותקים ברחבי העולם.
פרשנים רבים ציינו בהמשך כי אלמנטים מתוך משחקיות המשחק ועלילתו דומים להפליא לנסיבות שנוצרו בעקבות התפרצות מגפת הקורונה ברחבי העולם, שהחלה במהלך החודשים שלאחר יציאתו לשוק.
משחק המשך, "Death Stranding 2: On the Beach", נמצא בפיתוח עבור פלייסטיישן 5 ועתיד לצאת לשוק במהלך שנת 2025. נוסף לכך, נמסר כי עיבוד קולנועי שיתבסס על עלילת המשחק נמצא כעת בתהליכי פיתוח.
"Death Stranding" הוא משחק פעולה-הרפתקאות המתרחש בעולם פתוח וכולל פונקציות מקוונות אסינכרוניות.
קוג'ימה מתייחס למשחק זה כאל "משחק הגדילים" הראשון, סוגה מקורית המאופיינת בשילוב של אלמנטים חברתיים במשחק.
קוג'ימה השווה את התפתחותה של סוגה זו לאופן שבו המשחק הקודם שלו "Metal Gear – שנחשב כעת למשחק התגנבות – נקרא משחק פעולה במהלך הפצתו מכיוון שסוגת משחקי ההתגנבות לא הייתה קיימת אז.
לאורך המשחק, שולט השחקן בדמותו של סם ברידג'ס, שליח של חברת שליחויות בשם "BRIDGES".
על השחקן מוטלת המשימה לספק חבילות אספקה לערים מבודדות שונות, כמו כן גם לחוקרים מתבודדים ולאנשי יערות, תוך חיבורם למערכת תקשורת אלחוטית הידועה בשם "הרשת הכיראלית".
ערכו של השחקן נמדד על ידי החברה והנמענים על סמך ביצועיו (כולל באמצעות "לייקים", בדומה למדיות חברתיות), ומדדי נתונים שונים הקשורים בין היתר לאיכות מסירת החבילות ושלמותן.
מדדים אלו משמשים, בתורם, להעלאת רמות הסטטיסטיקה של השחקן, כגון יציבות ויכולת נשיאת משקל פיזי, כמו כן לשדרוג מעמדו במיקומים שונים ודמויות בודדות (מה שיכול לשפר את המענקים שיקבל).
האופן שבו החבילות נארזות על ידי השחקן, והמשקל הכולל שהוא נושא, משפיעים על יכולתו של סם לנווט ברחבי העולם.
בפסקול המשחק נעשה שימוש נרחב במוזיקה מורשית, לרוב מהלהקות "Silent Poets" ו-"Low Roar".
כשדיבר על השימוש במוזיקה, אמר קוג'ימה שהמוזיקה .
לאחר מותו של סולן להקת Low Roar, ראיין קרזיה, בשנת 2022, הצהיר קוג'ימה כי ללא "Low Roar", המשחק מעולם לא היה נוצר.
אויביו העיקריים של השחקן כוללים יצורים מהעולם האחר הידועים בשם "הדברים מהחוף" (BTs), מיולים (חברי כת של שליחים מושחתים דמויי-שודדים המושפעים מאובססיה לחבילות, שמנסים לגנוב משלוחים על מנת שיוכלו לספק אותו בעצמם), ודמנס (מיולים לשעבר שהחלו להרוג שליחים על מנת לתבוע את החבילות שלהם לעצמם).
ה-BTs מוקפים בגשם המכונה "טיימפול" , אשר פוגע בחליפה ובחבילות של השחקן על ידי האצת תהליך ההתבלות שלהם.
ה-BTs לרוב בלתי נראים לעיני השחקן, אך חליפתו של סם מצוידת בחיישן רובוטי המכונה "odradek", שמצביע לכיוון BTs קרובים, ואז באפשרות השחקן יכול לסרוק את האזור על מנת לחשוף אותם.
במותו, השחקן נלקח לעולם תת-ימי המכונה "התפר", שם הוא יכול "לשחות" בחזרה לגופו של סם על מנת להחיות את עצמו.
עם זאת, אם במהלך "שחייתו" חזרה אל סם הוא נהרג ונאכל על ידי BTs, מתרחש פיצוץ הרסני המכונה "ריק", אשר פוגע לצמיתות במיקום המוות באמצעות מכתש בלתי-ניתן לחצייה.
לאחר שהוא מרחיב את כיסוי הרשת הכיראלית, ביכולתו של השחקן לגשת למפות של אזורים ולהשתמש בשרטוטים על מנת לייצר פריטים ומבנים מתכלים באמצעות ה-Portable Chiral Constructor (PCC), מכשיר הדומה למדפסת תלת מימד, כולל חבלים, גשרים ומחוללי חשמל המשמשים לטעינת ציוד המופעל באמצעות סוללות.
הרשת משמשת כבסיס לפונקציונליות המקוונת של המשחק, במסגרתה שחקנים יכולים להשאיר אספקה, מבנים והודעות ששחקנים אחרים יכולים לצפות ולהשתמש בהם, אם כי מבנים יושמדו בסופו של דבר על ידי גשמי ה"טיימפול" לאחר זמן מה.
נוסף לכך, השחקן יכול לאסוף אספקה שנאבדה על ידי שחקנים אחרים ולהשלים את מסירתה ליעדה.
על אף פונקציות אסינכרוניות אלו, אין ביכולת השחקן להיתקל ישירות בשחקנים אחרים במהלך המשחק.
עלילת המשחק מתרחשת בארצות הברית האפוקליפטית, בה אסון המכונה "המוות" גרם להופעתם של "הדברים מהחוף" ("BTs") – יצורים בלתי-נראים שמקורם ב"חוף", אדמות הנחשבות ייחודיות לכל אדם שבדרך כלל מבקר בהן במהלך חוויות סף מוות ונאמר כי הן הקישור בין החיים לחיים לאחר המוות – שהחלו לשוטט על פני כדור הארץ.
ה-BTs נוצרים מהמתים באמצעות נקרוזה, וכאשר הם צורכים יצור אנושי חי, הם יוצרים פיצוץ בקנה מידה של פצצה גרעינית, המכונה "ריק".
נוסף לכך, ה-BTs מייצרים גשם המכונה "טיימפול" שבמגע איתו כל דבר מתבלה ומרקיב במהירות.
אירועים אלו פגעו בתשתיותיה של המדינה, והובילו את שאר אוכלוסייתה להסתגר במושבות נידחות הידועות בשם "ערי קשר", היוצרות את רשת "הערים המאוחדות של אמריקה" הנותרות.
מושבות אלו מסתמכים על שירותיה של חברת שליחויות הידועה בשם "BRIDGES", מבצעת תפקידים ממשלתיים שונים מטעם ה-UCA ושליחיה נאלצים להתעמת מול ה-BTs, שודדים וטרוריסטים כדי לספק להן אספקה.
אם שליחים אלו השיגו חיבור נפשי ל"תינוק-גשר" ("BB") – פג הנמצא במצב שבין חיים למוות – אותו עליהם לאחסן בתרמיל המדמה רחם של "אם דוממת", יהיה ביכולתם לחוש בנוכחותם של BTs.
בהתאם למצבם, מצב המכונה "DOOMS" מאפשר לשליחים לחוש, לראות, או אפילו לשלוט ב-BTs ובמספר יכולות כגון טלפורטציה או נסיעה ל"חופים" של אנשים אחרים.
ישנם אנשים הידועים כ"שבים" שביכולתם לחזור מ"התפר" – עולם תת-ימי הממוקם בין עולם החיים ל"חוף" – עם מותם.
ככאלו, אנשים אלו יכולים למעשה לקום לתחייה, אם כי מותם עדיין יגרום לפיצוץ "ריק" במהלך מגע עם BTs.
עלילת המשחק נפתחת באחת משליחויותיו של השליח העצמאי סם פורטר ברידג'ס (נורמן רידוס), במסגרתה עליו מוביל אספקה לסנטרל נוט סיטי, אך מסעו לשם נקטע על ידי גשם טיימפול המאלץ אותו לתפוס מחסה ולקבל סיוע מפרג'יל (לאה סדו) בהתחמקות מ-BT.
סם מגיע ליעדו, שם אזרח התאבד וגופתו נמצאת על סף נקרוזה.
בשל היותו גם "שב" וגם בשל היותו במצב "DOOMS", מקבל סם מטלת חירום ללוות את צוות הסילוק לקרמטוריום על מנת להשליך את הגופה.
עם זאת, מפגש עם BTs גורם ל"ריק" שהורס את סנטרל נוט סיטי.
סם מתחדש בעיר הבירה נוט ופוגש את דדמן (גיירמו דל טורו / ג'סי קורטי), רופא המועסק על ידי "BRIDGES", שנותן לו מורפיום למסור לנשיאת UCA הגוססת: אמו המאמצת של סם, ברידג'ט סטרנד (לינדזי וגנר / אמילי או'בריאן).
לאחר שהיא נכנעה למחלתה, סם לוקח את גופתה לשריפה אך מסרב לשרוף תינוק-גשר במחסום העיר המרכזית.
בסיועו של התינוק, סם מתחמק מה-BTs ומחליט לאמץ אותו בתור תינוק-הגשר שלו; בניגוד להוראות UCA להתייחס לתינוקות-גשר כאל ציוד, בהדרגה, מפתח סם קשר רגשי אליו ומכנה אותו "לו".
עם זאת, כשהגיעה לעיר האחרונה בחוף המערבי, אדג' נוט סיטי, אמלי נתפסה על ידי קבוצת טרור שפועלת להבטיח את עצמאותה של העיר.
אמלי מתחננת בפני סם לעקוב אחרי המשלחת שלה ולהשלים את הרשת הכיראלית, ובכך "לבצע רפורמה באמריקה" ולאפשר לה לתפוס את מקומה של ברידג'ט כנשיאת ה-UCA.
סם מקבל את המשימה באי רצון.
בעקבות הוראותיו של די-הארדמן (טומי ארל ג'נקינס), עוזרה האישית של ברידג'ט ומנהל "BRIDGES", סם מתחיל את מסעו מהחוף המזרחי לחוף המערבי של צפון אמריקה.
לאורך הדרך הוא מעביר אספקות יקרות-ערך לערים ומושבות שונות; מסייע לחקור את תופעת "המוות" לצד חברי צוות "BRIDGES" שונים כמו מאמא ואחותה התאומה, לוקן (מרגרט קוואלי), הארטמן (ניקולס וינדינג רפן / דארן ג'ייקובס); ומסכל מזימות קטלניות של טרוריסטים ומנהיגם, היגס מונאהן (טרוי בייקר).
בעודו מחובר ללו, הוא חווה מדי-פעם את זיכרונותיו, המציגים את הוריו הביולוגיים, קליפורד אונגר (מאדס מיקלסן) ואשתו החולנית.
סם נמשך ל"חוף" של קליפורד; שם, הוא נלחם ברוחו של קליפורד, המחפש את תינוקו האבוד.
לאחר שהגיע לאדג' נוט סיטי, סם נלחם ומביס את היגס ב"חוף" של אמלי.
היגס מגלה לו שאמלי היא ישות הכחדה – ישות דמוית-אלוהים שמטרתה לעורר אירועי הכחדה המונית.
אמלי מתגלה כמנהיגתם האמיתית של ה"דמנס", לאחר שהגתה את הרשת הכיראלית על מנת לאפשר את קץ כל החיים על פני כדור הארץ.
עוד מתגלה כי אמלי וברידג'ט הן אותו אדם; נשמתה של ברידג'ט נפרדה מגופה במהלך ניסויים מוקדמים ונסחפה אל "החוף", שם השתמשה בכינוי "אמלי" ככיסוי.
עם זאת, מתברר כי אמלי עצמה נמצאת בקונפליט בנוגע לחובותיה הקוסמולוגיות, לאחר שגילתה כי הגדיל האחרון אנושי יותר ממחזורים תמידיים של צמיחה והכחדה.
בעזרת בעלי ברית שרכש במסעו, מגיע סם לאמלי ומשכנע אותה לעכב את הגדיל האחרון.
אמלי מסכימה, אך בעשותה כן היא נאלצת להפריד את עצמה ואת "החוף" שלה מהעולם לנצח.
סם מחולץ על ידי בני בריתו ושב לתחייה.
די-הארדמן הופך לנשיא ה-UCA, ופרג'יל מחליטה לבנות מחדש את החברה שלה.
עם זאת, נאמר לסם כי לו גוסס.
על אף שחוק ה-UCA דורש לשרוף תינוקת-גשר גוססים, סם ממלא אחר עצתו של דדמן ומוציא את לו מהתרמיל שלו בתקווה להציל את חייו.
בכך, סם מתחבר ללו בפעם האחרונה ומגלה שהזיכרונות שהוא ראה הם שלו: הוא בנו של קליפורד אונגר שברידג'ט סטרנד הפכה לאחד תינוקות-הגשר הראשונים, שנהרג בטעות לצד קליפורד במהלך ניסיון בריחה כושל והוקם לתחייה על ידי אמלי (מה שעצר את מותו).
לאחר שרוחותיהם של שאר תינוקות-הגשר שנפטרו מסייעות לו להציל את חייו של לו, סם הורס את חפתי ה-UCA שלו ויוצא "מהרשת" במטרה לחיות חיים שלווים ולגדל את "לואיז".
לאחר סכסוך תאגידי ממושך עם "קונאמי" על מעמדה כחברת-בת מוגבלת, נסגרה "Kojima Productions" ביולי 2015 והוקמה מחדש כחברת פיתוח משחקי וידאו עצמאית בדצמבר 2015. באותו חודש, הכריז הידו קוג'ימה הכריז על שותפותו עם "Sony Interactive Entertainment", שבראשה עמד אז אנדרו האוס, עבור פיתוח משחק פלייסטיישן אקסקלוסיבי.
במהלך הפאנל של "Sony" בכנס "E3 2016", חשף קוג'ימה רשמי את פיתוח המשחק באמצעות קדימון-טיזר שהציג מוזיקה בביצוע להקת "Low Roar", שלאחר מכן אף שימשה במשחק.
הקדימון הופק באמצעות שילוב בין פוטוגרמטריה ולכידת תנועה, והציג את נורמן רידוס, שזה היה לו לשיתוף פעולה שני עם קוג'ימה לאחר שעבדו יחד על משחק "Silent Hills" שפיתוחו בוטל.
קוג'ימה ומארק סרני, ארכיטקט החומרה הראשי של פלייסטיישן 4, עבדו במשך שבועיים במהלך ינואר 2016 על חיפוש מנוע משחק שעליו יפתחו את המשחק.
אחד ממנועי המשחק שהיו מועמדים שימש בפיתוח הקדימון-טיזר.
בהמשך נמסר כי חברת הפיתוח "Guerrilla Games" תיקח חלק בפיתוח המשחק, שכן היא סיפקה את מנוע המשחק הקנייני שלה, Decima, לצורך הפיתוח.
חדר הישיבות של "Kojima Productions" שוחזר בשלמותו באמצעות המנוע כנקודת מוצא לצורכי דיוק ובדיקת תאורה מבוססת פיזית.
פיתוחו של המשחק החל רשמית בשנת 2017. מספר ימים לפני כנס "E3 2017", הודיע קוג'ימה כי לא יתקיים פאנל עבור המשחק במסגרת הפאנל הכללי של "Sony".
ביוני 2017, אישר שון ליידן, נשיא "Sony Interactive Entertainment America", כי "Death Stranding" נמצא בשלב דגימות אלפא הניתנות להפעלה, אך לא הצליח לסווג את המשחק לסוגה ספציפית.
קדימון נוסף הוצג במהלך טקס "The Game Awards 2017" בדצמבר 2017, אותו קידמו קוג'ימה, רידוס וגיירמו דל טורו.
קוג'ימה חשף כי צוות הפיתוח לא הצליח לבצע את לכידת התנועה או להקליט את קריינות עבור הקדימון השלישי בזמן לכנס "E3 2017" עקב שביתת מדבבי משחקי הווידאו שאירעה בין השנים 2016–17.
בפברואר 2018, דווח על ליהוקם של אמילי או'בריאן וטרוי בייקר לצוות השחקנים.
בטקס "The Game Awards 2018" הוצג קדימון חדש, שהציג לראשונה את המשחקיות וחשף את ליהוקן של השחקניות לאה סדו ולינדזי וגנר לצוות השחקנים.
ב-18 בספטמבר, הוכרז במהלך תערוכת המשחקים של טוקיו 2018 כי טומי ארל ג'נקינס יגלם דמות מפתח בעלילת המשחק, וכי אקיו אוסוקה, קיקוקו אינו, נאנה מיזוקי וסאטומי מיקאמי, שעבדו בעבר על דיבוב דמויות בסדרת "Metal Gear", יחד עם קנג'ירו טסודה, לוהקו לצוות הדיבוב היפני של המשחק.
במרץ 2019, עדכן קוג'ימה אמר כי פיתוח "Death Stranding" מתעכב במעט, וכי הוא עצמו בוחן ועובד על המשחק מיום ליום, ובנוסף לכך, הגדיר את שלב הפיתוח הזה כ"קריטי" עבור שלמות המשחק.
קדימון שהופץ במאי 2019 חשף את ליהוקם של מרגרט קוואלי וניקולס וינדינג רפן לצוות השחקנים; לצד זאת, נחשפו שמותיהם של אחדים מהדמויות, ואו'בריאן, ג'סי קורטי ודארן ג'ייקובס קיבלו קרדיט על קריינות הקדימון.
דל טורו ורפן קיבלו שניהם קרדיט "הופעה מיוחדת", ובהמשך הסביר קוג'ימה הסביר כי נעשה שימוש רק במראם הפיזי, בעוד שאת דיבוב הדמויות ולכידת התנועה שלהם בוצעו על ידי קורטי וג'ייקובס.
במהלך כנס "Gamescom", הוצגו שני קדימונים נוספים: הראשון הראה את אחד המאפיינים המרכזיים של המשחק, ה-BB (תינוק-גשר), בהשתתפות דמותו של "דדמן", שמגולמת על ידי דל טורו וקורטי; והשני, שהציג את דמותה של "מאמא", בגילומה של קוואלי.
יתרה מזאת, הוצג קדימון משחקיות בן 6 דקות, שהציג בפירוט את מכניקות המשחק השונות, כמו האפשרות להשתין ולמסור חבילות לתחנות משלוח מבודדות.
סרטון זה הציג את דמותו של ג'ף קיגלי, עיתונאי ומבקר וידאו קנדי, כהולוגרמה המקיימת אינטראקציה עם דמותו של סם בתחנת המסירה.
נוסף לכך, במשחק מופיעים אישים אמיתיים בהופעת קמע – דמותו של הסופר היפני ג'ונג'י איטו כדוגמן של המהנדס, שאת דמותו דיבב יורי לוונטל.
דמותו של במאי סרטים שמודלה על פי ג'ורדן ווגט-רוברטס, בעוד שהבמאי אדגר רייט שימש כמודל פיזי לדמותו של תומאס סאות'רלנד.
הירוקאזו האמאמורה שימש כמודל פיזי לדמותו של האספן.
ליאם אובריאן וסם לייק שימשו כמודל פיזי לדמויותיהם של דובלן והדוגמן של "וטרן פורטר", בהתאמה; ואת דמותו של פיליפ נורת' גילם טומי וירקולה.
במהלך כנס "Tokyo Game Show", הציג והגיב קוג'ימה בשידור חי על סרטון בן 83 דקות המוקדש כולו למשחקיות המשחק.
במעמד הכנס, הכריז קוג'ימה שהוא שוקל את פיתוחו של משחק המשך במטרה להביא להתפחותו של סוגת "משחקי גדילים".
ב-26 בספטמבר 2019, הודיעה "Kojima Productions" על הזדהבותו של המשחק..
באוקטובר 2019, הוכרז שהמשחק יופץ בגרסת Windows באמצע 2020 על ידי חברת הפיתוח "Games 505", דיווח שאישר שמועות על גרסה זו שהיו קיימות כבר משנת 2015. גרסה זו יצאה לשוק ב-14 ביולי 2020. נוסף לכך, אישר הקומיקאי קונאן או'בריאן חשף שעלילת המשחק כוללת דמות שעוצבה על פיו.
הפסקול הרשמי של המשחק, "Death Stranding: Timefall", הופץ באמצעות חברות ההקלטה "RCA Records" ו-"Sony Interactive Entertainment" ב-7 בנובמבר 2019, ורצועות ההשמעה שלו כוללות אמנים כמו Chvrches, הנייברהוד, מייג'ור לייזר ו-Bring Me the Horizon.
גרסת במאי של המשחק הכוללת תוספות חדשות הופצה עבור פלייסטיישן 5 ב-24 בספטמבר 2021, ול-Windows ב-30 במרץ 2022. משחק הבסיס שהופץ באמצעות PC Game Pass ב-23 באוגוסט 2022 כלל מספר פריטים ייחודיים שניתן לפתוח.
ב-9 בנובמבר 2024, ביום השנה החמישי להשקת המשחק, הודיעו "Kojima Productions" שהם רכשו מחדש את זכויות קניינו הרוחני של "Death Stranding" מ-"Sony Interactive Entertainment" וכי בכוונתם להביא את המשחק לפלטפורמות נוספות, במקביל להשקתו המיידית של גרסת הבמאי לחנויות האונליין של Microsoft ו-Xbox ובשירות משחקי הענן של Amazon Luna.
מעמד הכרזת המשחק בטקס "E3 2016" קיבלה ביקורות חיוביות.
בשנת 2017, היה "Death Stranding" מועמד בטקס פרסי ג'ויסטיק הזהב בקטגוריית "המשחק המבוקש ביותר".
ביוני 2018, לאחר מסיבות העיתונאים של "E3", הגיע הקדימון הרשמי של "Death Stranding" לעשירייה הראשונה ברשימת הקדימונים למשחקי ווידאו הנצפים ביותר ביוטיוב, עם יותר מ-4.5 מיליון צפיות.
עם יציאתו לשוק, קיבל "Death Stranding" ביקורות "חיוביות לרוב", על פי אתר הביקורות המשוקללות "Metacritic".
גופי תקשורת שונים ציינו מגוון של תגובות של מבקרים בכל רחבי העולם, שמחד שיבחו את המשחק בשל הקונספטים הייחודיים, הגרפיקה, עבודות הדיבוב והפסקול, אך מנגד ביקרו אותו כמשחק מתסכל ובעל קצב מרוח ואיטי.
בביקורתו עבור "Polygon", תיאר ראס פרושטיק את "Death Stranding" כ"סימולטור ההליכה המתקדם ביותר שהעולם ראה אי-פעם", וכמשחק ה"מורכב כולו ממשימות אספקה", אך "די כיפי ברגע שהוא יוצא מדרכו".
נוסף לכך, המשחק היה נתון להפצצת ביקורות שליליות באתר "Metacritic" עם יציאתו לשוק.
בדצמבר 2019, האתר הסיר יותר מ-6,000 ביקורות שליליות של משתמשים על מנת למנוע "מניפולציה פוטנציאלית על ציונים", וסימן אותם כחשודים.
בשבוע הראשון ליציאתו לשוק, הפך "Death Stranding" למשחק הפיזי הנמכר ביותר ביפן, ומגזין הגיימינג היפני "Famitsu" דיווח כי המשחק מכר 185,909 עותקים.
נתון זה הפך אותו למשחק הנמכר ביותר בזיכיון חדש ביפן עבור הדור השמיני של קונסולות משחקי וידאו, ועקף בכך את המשחק "", שהחזיק בשיא זה.
"Death Stranding" נשאר בטבלת "30 המשחקים הפיזיים הנמכרים ביותר" של "Famitsu" למשך חמישה שבועות, עד ל-15 בדצמבר 2019, לאחר שיותר מ-253,000 עותקים פיזיים נמכרו.
נכון למרץ 2020, מכירות המשחק ביפן הגיעו ל-262,827 עותקים פיזיים ולהערכה כוללת של כ-136,279 עותקים דיגיטליים, בסך מכירות של 399,106 ביפן.
בבריטניה, המשחק התברג במקום השני בטבלת מכירות העותקים הפיזיים, שני למשחק .
נתוני המכירות של המשחק הפכו אותה למשחק האקסקלוסיבי השני ברווחיותו עבור פלייסטיישן לשנת 2019, שני למשחק .
לפי האתר "Media Create", המשחק התברג במקום הראשון בטבלת המכירות מכירות העותקים הפיזיים גם בטייוואן ודרום קוריאה; וניצב בראש טבלאות המכירות האיטלקיות והצרפתיות.
המשחק התברג גם במקום בראש המכירות בשווייץ.
בניתוח של PlayStation Network, דווח כי המשחק הגיע לסך של 3 מיליון שחקנים, בהערכה כוללת של כ-390,000 משתמשים פעילים חודשיים, נכון לאפריל 2020. נוסף לכך, על פי הערכותיה של "SuperData Research", מכר "Death Stranding" 477,000 עותקים דיגיטליים בחודש הראשון ליציאתו לשוק דרך סטים.
במאי 2020, הצהיר קוג'ימה כי המשחק מכר מספיק עותקים על מנת להחזיר את עלויות הפיתוח ואף להרוויח, מה שיבטיח מימון לפרויקט הבא של "Kojima Productions".
באפריל 2021, הודיעה ארגון האם "Digital Bros", שבחסותה נמצאת המוציאה לאור, "505 Games", בדוח פיננסי כי מכירות מהדורת ה-Windows הניבו הכנסות של 23 מיליון יורו (כ-27 מיליון דולר) נכון לדצמבר 2020, מה שהפך אותו למשחק הרווחי ביותר של החברה לשנה זו.
באוקטובר 2021, הודיעה "Digital Bros" הודיעה כי מכירות מהדורת ה-Windows הניבו 31 מיליון יורו.
נכון ליולי 2021, המשחק מכר 5 מיליון עותקים ברחבי העולם עבור פלטפורמות הפלייסטיישן 4 ו-Windows.
המשחק ספג ביקורת על כך שהציג את הא-מיניות כבחירת אורח חיים "חסר יחסי מין", המביא לדחיית מערכות יחסים רגשיות וכאחראי לירידה בשיעור הילודה ברחבי העולם.
במהדורת גרסת הבמאי שהופצה עבור פלייסטיישן 5, יומן הנתונים המכיל את הדעות הללו תוקן וצורף לו קובץ המציין כי יומן זה "מקדם תזה שנויה-במחלוקת הנחשבת בעיני רבים כחסרת-ביסוס וכמפלה".
פרשנים רבים ציינו שהסיפור והמשחקיות של המשחק דומים למאפיינים שאפיינו את מגפת הקורונה, שהחלה להתפשט ברחבי העולם בחודשים שלאחר יציאת המשחק לשוק.
הדמיון בין עלילת המשחק והרקע בה היא מתרחשת למגפה עוררו השוואות לאופן שבו משחקו הקודם של קוג'ימה הקודם משנת 2001, "", חזה תופעות משנות ה-2010, כמו פייק ניוז ותיבות תהודה.
משחק פארודי המתרחש בעולם פוסט-אפוקליפטי שנהרס על ידי מגפת הקורונה, "", הופץ במרץ 2020.
פיתוחו של משחק המשך נחשף במאי 2022, כאשר רידס התראיין לרשת "Leo Edit" על מנת לדון בעבודתו על המשחק.
באוקטובר 2022, בעקבות סדרת רמיזות של קוג'ימה ברשתות החברתיות, הוכרז כי השחקנית אל פנינג לוהקה לצוות השחקנים.
נוסף לכך, אושר באמצעות הקדימון הרשמי כי לאה סדו וטרוי בייקר ישובו לגלם את דמויותיהם של פרג'יל והיגס מהמשחק הקודם.
בינואר 2024, חשף קוג'ימה במהלך מצגת ה-"State of Play" של פלייסטיישן קדימון בן 10 דקות שכלל מידע חדש על עלילת המשחק, תפקיד דמותה של פנינג, חשיפת הופעתם של ג'ורג' מילר, ופאית' אקין במשחק וקטעי משחקיות חדשים.
ב-15 בדצמבר 2022 הוכרז על עיבוד קולנועי שיתבסס על עלילת המשחק.
עוד נמסר כי "Kojima Productions" משתפת פעולה עם אלכס לבוביץ' וחברת "Hammerstone Studios" במסגרת הפקת הסרט, לצד המפיק אלן אונגר כמפיק בפועל.
ב-14 בדצמבר 2023, פורסמו באתר האינטרנט של חברת ההפקות "A24" חולצות טריקו רשמית בהשראת המשחק, ותיאור המוצר חשף ש-"A24" תהיה שותפה להפקת הסרט.
השתתפותה בהפקת הסרט אושר רשמית על ידי "A24" בהמשך.
"Debby in Hospital" (בעברית:"דֵבִּי בבית חולים") היא סדרת דרמה ללימוד אנגלית בכיכובה של רוזי ניומן, שהופקה בהמשך לסדרה הפופולרית "גבי ודבי" ושודרה בטלוויזיה החינוכית הישראלית בשנת 1978.
שנתיים לאחר ההרפתקאות שעברה דבי עם אחיה גבי באמצעות מקל הקסמים, היא נפגעת בתאונת דרכים ושוברת את רגלה.
בזמן האשפוז, דבי פוגשת ועוזרת לאנשים רבים במצוקה.
דבי מאושפזת בבית החולים בעקבות תאונת דרכים, אך לא שוכחת להוציא את הגיטרה ולשמח את החולים.
לסדרה הופקו 8 פרקים, והיא שודרה למשך עונה אחת ב-1978. בשנות ה-80, הסדרה המשיכה להיות משודרת בשידורים חוזרים בשעות הבוקר.
רוזי ניומן - דבי סלע
ריצ'רד פיטרסון - ד"ר בנג'מין
אן בייליס - ד"ר ניומן
ארנון שגב - אבי הנער בכיסא הגלגלים
לאונרד סילברמן - "פופסי" סילברמן
פיטר פריי - דוד אלן
תלמה רובי - דודה עדנה
אנאדיה קשיב - רותי, בתם של אלן ועדנה
ארי סורקו-רם - זאב זוהר הנהג הדורס
אביבה מרקס - אשתו, שרון זוהר
אליזבת קליין - ד"ר קליין
ג'רי היימן - מנחה חידון בטלוויזיה
רוזמרי גרינסטון - הדודה ליסה
קליפורד בראיינט - אריק האחיין של ליסה
ליסה וולדבאום - שרון פיינברג, בתה של ליסה
פטר ברנשטיין - דני הנער עם הרוגטקה
אורן ארזי - אחיו רמי שנפגע מהרוגטקה
עלמה בר שני - האחות עלמה